

IEROBEŽOTAS PIEEJAMĪBAS INFORMĀCIJA
NAV KLASIFICĒTS

Deklasifikācijas datums: 13.10.2026.
Deklasifikācijas pamatojums: zudis ierobežotas pieejamības statusa noteikšanas pamats. Eiropas komisija pārkāpuma procedūras lietu ir izbeigusi. 


Eiropas Komisijas
Ģenerālsekretariātam
(SG-R2)
1049 Brisele
Beļģija
 
Uz Eiropas Komisijas 2021.gada 23.jūlija
formālo paziņojumu pārkāpuma 
procedūras lietā Nr.2021/0297

1. Latvijas Republika ir saņēmusi Eiropas Komisijas 2021.gada 23.jūlija formālo paziņojumu pārkāpuma procedūras lietā Nr.2021/0297, kurā norādīts:
1.1. Latvijas Republika nav izpildījusi pienākumu paziņot par Eiropas Parlamenta un Padomes 2019.gada 20.maija Direktīvas (ES) 2019/878, ar ko Direktīvu 2013/36/ES groza attiecībā uz atbrīvotajām sabiedrībām, finanšu pārvaldītājsabiedrībām, jauktām finanšu pārvaldītājsabiedrībām, atalgojumu, uzraudzības pasākumiem un pilnvarām, kā arī kapitāla saglabāšanas pasākumiem  (turpmāk – Direktīva 2019/878), transponēšanas pasākumiem.
1.2. Saskaņā ar procedūru, kas paredzēta Līguma par Eiropas Savienības darbību 258.pantā, Eiropas Komisija dod iespēju Latvijas Republikai divu mēnešu laikā iesniegt paskaidrojumus par Direktīvas 2019/878 transponēšanu.
2. Latvijas Republika, atbildot uz Eiropas Komisijas 2021.gada 23.jūlija formālo paziņojumu pārkāpuma procedūras lietā Nr.2021/0297, sniedz šādu informāciju:
2.1. Latvijas Republika atzīst, ka tā nav izpildījusi pienākumu savlaicīgi paziņot par Direktīvas 2019/878 transponēšanas pasākumiem, norādot, ka:
2.2. Lai transponētu Direktīvas 2019/878 prasības, izņemot Direktīvas 2019/878 1. panta 21. punktu un 29. punkta “a”, “b” un “c” apakšpunktu, tika izstrādāts un Latvijas Republikas Saeimā (turpmāk – Saeima) 2021. gada 29. aprīlī pieņemts likums “Grozījumi Kredītiestāžu likumā”, kā arī 2021.gada 29.aprīlī tika pieņemts likums “Grozījumi Finanšu instrumentu tirgus likumā”. Par abiem likumiem 2021. gada 8. jūnijā ir sniegta notifikācija Valsts izpildes pasākumu paziņošanas sistēmā pie Direktīvas 2019/878 pārņemšanas termiņa – 2020. gada 28. decembris.
[bookmark: _Hlk82178057]2.3. Lai pilnībā transponētu Direktīvas 2019/878 1.panta 21.punkta un 29.punkta “a”, “b” un “c” apakšpunkta prasības ir izstrādāts likumprojekts “Ieguldījumu brokeru sabiedrību likums”. Minētais likumprojekts ir izstrādāts un 2021.gada 20.augustā iesniegts izskatīšanai Ministru kabinetā. Pēc likumprojekta atbalstīšanas Ministru kabinetā tas tiks iesniegts izskatīšanai Saeimā. Likumprojekts “Ieguldījumu brokeru sabiedrību likums” varētu tikt pieņemts Saeimā galīgajā lasījumā līdz 2021.gada 30.decembrim, līdz ar to Direktīvas 2019/878 1.panta 21.punkta un 29.punkta “a”, “b” un “c” apakšpunkta  prasības tiks pārņemtas pilnībā.
2.3. Direktīvas 2019/878 1.panta 21.punktā un 29.punkta “a”, “b” un “c” apakšpunkta pārņemšanas kavējums saistīts galvenokārt ar to, ka saskaņā ar Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu” Latvijas Republikā tika izsludināta ārkārtējā situācija, kas bija spēkā līdz 2020.gada 9.jūnijam, kas būtiski ietekmēja likumprojekta saskaņošanu, iesniegšanu Ministru kabinetā un tā virzību Saeimā.
3. Tiklīdz nostājas 2.3.apakšpunktā minētais likumprojekts tiks pieņemts Saeimā un publicēts Latvijas Republikas oficiālajā izdevumā “Latvijas Vēstnesis”, Latvijas Republika par to nekavējoties paziņos Eiropas Komisijai, izmantojot Valsts izpildes pasākumu paziņošanas sistēmu.

